title: "Ialt\u00f6rn Haliglun"
text: "A Ialt\u00f6rn Haliglun as en ialt\u00f6rn, wat \u00fc\u00fcb't Boowerlun faan't eilun Haliglun as. A ialt\u00f6rn faan daaling wurd 1941 \u00fc\u00fcs flakt\u00f6rn apsaatet, 1952 uun a gang \u00fc\u00fcs ialt\u00f6rn nimen an 1965 amredet. At h\u00f6\u00f6chte faan't ial as 82 meeter. At traagwidje faan't laacht as det starkst uun Tjiisklun an wurt uun amtelk dokumenten m\u00e4 52 kilomeeter uunden an as \u00fc\u00fcb a Uastfresk Eilunen an Eidersteed tu keenen. Det f\u00f6\u00f6rge ialt\u00f6rn, wat 1902 apsaatet wurd, wurd bi det britisk lochtuungrip faan 18. April 1945 tunantmaaget. En iar ialt\u00f6rn wurd 1811 apsaatet.\n\nHaliglun\nHaliglun"